Бој на Дрежнику
0001    Војску купи беже Ибрајиме 
0002    Од тромеђе до Новога града, 
0003    Од сви мјеста овако се влада: 
0004    Ту не има стара и нејака, 
0005    Ван коњика, по избор војника, 
0006    Хитра пјешца и брза коњика. 
0007    Каде беже војску сакупио, 
0008    И њу меће вр’једна капетана 
0009    Бешировић’ од Острошца града, 
0010    Бешировић да му с војском влада, 
0011    Паке иду Изорчићу граду. 
0012    Сиду беже умиваше браду, 
0013    И делије своје слобођаше: 
0014    "Ај делије, моји витезови, 
0015    "Послушајте нешто мало више: 
0016    "Што честити паша мени пише, 
0017    "Ако данас не узмемо града, 
0018    "Баш Дрежника на крајини града, 
0019    "Когано су освојили Н’јемци, 
0020    "Огулинци ти проклети слипци. 
0021    "Ал’ делије, моји витезови, 
0022    "Ево мени љуту змију кажу, 
0023    "Љуту змију Пеарника млада, 
0024    "Да се добро пред каури влада. 
0025    "Чини ми се, моја браћо драга, 
0026    "Сложно ћемо ударити на њи, 
0027    "Тко вирује Бога и тројицу 
0028    "И Петљанци (!) Мухамеда свеца, 
0029    "Добићемо Пеарника млада. 
0030    "Свак донеси Огулинску главу, 
0031    "Ја ћу двије, да ми криво није. 
0032    "Тко погуби Пеарника млада, 
0033    "И његову осијече главу, 
0034    "Не мислите да вам велим шалу, 
0035    "Код цара ће он добити фалу." 
0036    То говори беже Ибрајиме, 
0037    То говори, ни Бога не моли, 
0038    И он мисли нико га не чује, 
0039    Ал’ то слуша вила из горице, 
0040    Посестрима млада Пеарника, 
0041    Она трчи к бијелу Дрежнику 
0042    Побратиму своме Пеарнику. 
0043    Али њега код Дрежника није, 
0044    Већ код Слуња града бијелога. 
0045    Она трчи к Слуњу бијеломе, 
0046    И дозивље млада Пеарника: 
0047    "Пеарниче, Богом побратиме, 
0048    "Ала, брате, зло попио вино 
0049    "Баш код Слуња града бијелога, 
0050    "Ето с војском бега Ибрајима, 
0051    "Ето с војском бијелу Дрежнику, 
0052    "Б’јели ће ти освојити Дрежник, 
0053    "И још твоју војску погубити, 
0054    "И отети бојнице лубарде." 
0055    Кад Пеарник разумио гласе, 
0056    И он скочи на ноге лагане, 
0057    Паке бритку сабљу припасује, 
0058    И он скочи на коња витеза, 
0059    Од драгости на коњу се смије, 
0060    Веселе му компаније биле, 
0061    И д’јевојке, које су му миле! 
0062    К себи зове вр’једне капетане, 
0063    Вриједнога Бунчу капетана 
0064    И Мамулу виловиту главу, 
0065    Још говори млађан Пеарниче: 
0066    "Огулинци, пољубљени синци, 
0067    "Нас је вр’једна породила мајка 
0068    "И крајина за дику држала. 
0069    "Ето на нас бега Ибрајима 
0070    "Са свом силом по земљици црној, 
0071    "Б’јели ће нам освојити Дрежник, 
0072    "И још нашу војску погубити 
0073    "И отети бојнице лубарде. 
0074    "Да трчимо бијелу Дрежнику, 
0075    "Како је ког одранила мајка 
0076    "И сестрица пасом опасала, 
0077    "Да ми онђе њега дочекамо, 
0078    "И једино Бога помолимо, 
0079    "Не би ли нас Бог помиловао, 
0080    "Не бисмо ли бега придобили 
0081    "И његове бустромане Турке." 
0082    Паке трчу бијелу Дрежнику, 
0083    Прије бега дошли до Дрежника. 
0084    Пак диже се беже Ибрајиме 
0085    Од бијела Изорчића града. 
0086    Видиш, побре, како буле знаду, 
0087    Турком оне ручати не даду, 
0088    Да је лакше на коњије Туре 
0089    Сјећ’ кауре по томе пољицу; 
0090    Каури се не могу да бране 
0091    Од тораба, од телећи мишина, 
0092    Биће доста од каур’ мишина. 
0093    Пак на добре коње узјаују. 
0094    Кад дођоше на Пашину Луку, 
0095    Сваки своју окрвави руку, 
0096    Да му звеца сабља на мејдану. 
0097    Кад су дошли до воде Коране, 
0098    Турци коњма притежу колане, 
0099    И Корану воду пријеђоше, 
0100    И одоше бијелу Дрежнику. 
0101    Нит’ свануло, нит’ сунце грануло, 
0102    На бијели Дрежник ударише. 
0103    Пак се брани млађан Пеарниче 
0104    И његови млади Огулинци. 
0105    Бог поможе млада Пеарника, 
0106    Те он разби бега Ибрајима. 
0107    На троје му војску растргао: 
0108    Једну ћера Мамул капетане, 
0109    Другу ћера Бунча капетане, 
0110    Трећу ћера млађан обрстар Пеарниче, 
0111    На Корану воду нагонио, 
0112    Преко воде, куд људи не броде. 
0113    Силну му је војску потопио, 
0114    А још више прахом оборио. 
0115    Ал’ утече беже Ибрајиме, 
0116    И гологлав на голу коњицу. 
0117    А кад дође к Изорчићу граду, 
0118    Кад су буле разумјеле гласе 
0119    И дјевојке младе неудане, 
0120    Које јесу биле испрошене: 
0121    "Ибрајиме, допале те ране! 
0122    "Жалосна ти вртоглава мајка, 
0123    "Што нагони коња на јунака, 
0124    "Што погуби Турке крајишнике, 
0125    "Што ће сада нејачке сироте, 
0126    "Што ли младе буле удовице, 
0127    "Што л’ дјевојке младе неудате?" 
0128    ?? 
0130    ?? 
0132    ?? 
0134    ?? 

Српске епске народне песме